CELEX: C2006/178/32
Language: fi
Date: 2006-07-29 00:00:00
Title: Asia C-215/06: Kanne  11.5.2006  — Euroopan yhteisöjen komissio v. Irlanti

29.7.2006   
            
            
               FI
            
            
               Euroopan unionin virallinen lehti
            
            
               C 178/20
            
         Kanne 11.5.2006 — Euroopan yhteisöjen komissio v. Irlanti
   (Asia C-215/06)
   (2006/C 178/32)
   Oikeudenkäyntikieli: englanti
   Asianosaiset
   
      Kantaja: Euroopan yhteisöjen komissio (asiamiehet: D. Recchia ja D. Lawunmi)
   
      Vastaaja: Irlanti
   Vaatimukset
   
               1)
            
            
               on todettava, että Irlanti ei ole noudattanut tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY (1) 2, 4 ja 5—10 artiklan mukaisia velvoitteitaan,
               
                           —
                        
                        
                           koska se ei ole toteuttanut kaikkia tarvittavia toimenpiteitä varmistaakseen, että direktiivin 85/337/ETY, joko ennen tai jälkeen sen muuttamisen direktiivillä 97/11/EY (2), soveltamisalaan kuuluvia hankkeita, ennen kuin ne toteutetaan kokonaan tai osaksi, tarkastellaan ensin sen kysymyksen osalta, edellyttävätkö ne ympäristövaikutusten arviointia, ja toiseksi, silloin kun niillä laatunsa, kokonsa tai sijaintinsa vuoksi todennäköisesti on merkittäviä ympäristövaikutuksia, niiden vaikutukset arvioidaan direktiivin 85/337/ETY 5-10 artiklan mukaisesti, ja
                        
                     
                           —
                        
                        
                           on todettava, että Irlanti ei ole noudattanut direktiivin 85/337/ETY 2, 4 ja 5—10 artiklan mukaisia velvoitteitaan, koska se ei toteuttanut kaikkia tarvittavia toimenpiteitä varmistaakseen, että luvan myöntämistä Derrybrienissa, County Galwayn alueella olevaa tuulipuistohanketta ja siihen liittyviä urakoita varten sekä niiden toteuttamista edelsi niiden vaikutusten direktiivin 85/337/ETY 5—10 artiklan mukainen arviointi,
                        
                     
         
               2)
            
            
               Irlanti on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio väittää, että Irlanti on pannut neuvoston direktiivin 85/337/ETY (YVA-direktiivi) puutteellisesti täytäntöön seuraavista syistä:
   Irlanti ei ole toteuttanut tarvittavia toimenpiteitä varmistaakseen arvioinnin siitä, onko ehdotetuilla urakoilla todennäköisesti merkittäviä ympäristövaikutuksia YVA-direktiivin 2 artiklan 1 kohdan mukaisesti. Irlannin lainsäädännössä ei säädetä, että kyseiset vaikutukset arvioidaan direktiivin 5—10 artiklan mukaisesti.
   Irlannissa sovellettava järjestelmä, joka sallii jälkikäteisen luvan hakemisen sen jälkeen, kun hanke on toteutettu kokonaan tai osittain ilman lupaa, tekee tyhjäksi YVA-direktiivin ennaltaehkäisevät vaikutukset.
   Irlannin täytäntöönpano ei takaa YVA-direktiivin tehokasta soveltamista. Näin ollen Irlanti on laiminlyönyt yleisen EY 249 artiklan mukaisen velvollisuutensa varmistaa direktiivin tehokkaan soveltamisen.
   Ympäristövaikutusten arvioimiseen ryhtymisessä Derrybrienin, County Galwayn alueella olevan tuulipuiston osalta on ollut useita erityisiä puutteita, joilla rikotaan direktiiviä ilmeisellä tavalla.
   
      (1)  EYVL L 175, 5.7.1985, s. 40.
   
      (2)  EYVL L 73, 14.3.1997, s. 5